| ***Žmogaus vertė*** |
| --- |
|  |
|  |
| Pavadinimas | Il capitale umano |
| Kilmės šalis |  Italija  Prancūzija |
| Režisierius | Paolo Virzi |
| Scenaristas (-ai) | Paolo Virzì Francesco PiccoloFrancesco Bruni |
| Metai | 2013 |
| Žanras | drama |
| Trukmė | 109 min. |
| Kalba | italų |
| **IMDb įrašas** |

**Žmogaus vertė** (it.  *Il capitale umano*) – 2013 m. Italijoje sukurta drama. Filmas buvo atrinktas kaip pretendentas laimėti Oskarą užsienio filmo kategorijoje, tačiau nebuvo nominuotas.

Pagrindiniai aktoriai
---------------------

*Aktorius – vaidmuo*
* Fabrizio Bentivoglio – Dino
* Valeria Bruni Tedeschi – Karla
* Fabrizio Gifuni – Džovanis
* Valeria Golino – Roberta
* Luigi Lo Cascio – Donato
* Bebo Storti – inspektorius
* Matilde Gioli – Serena
* Guglielmo Pinelli – Maksimilianas
* Giovanni Anzaldo – Liukas

Turinys
-------

DĖMESIO: *toliau atskleidžiamos kūrinio detalės*

Filmas prasideda kalėdiniu vakarėliu privačioje mokykloje. Jam pasibaigus, padavėjai tvarko patalpas, o vienas jų anksčiau už kitus išvažiuoja dviračiu. Tamsiame kelyje jį partrenkia automobilis, kurio vairuotojas, palaukęs kelias akimirkas nuvažiuoja toliau. Tolimesnė filmo eiga: 4 atskiros dalys, pasakojančios apie šį įvykį iš skirtingų žmonių pozicijų.

Pirma dalis. „Dino"

Dino – nekilnojamojo turto agentas ir psichologas, trokštantis pakelti savo socialinę vertę. Jo duktė Dina susitikinėja su Maksimilianu – turtingo verslininko Džovanio sūnumi. Dino susipažįsta su Džovaniu ir patiki šio pasiūlytu verslo planų, žadančiu didelį uždarbį. Jis pasiskolina iš banko 700 tūkstančių eurų, kuriuos įveša į Džovanio fondą, bet netrukus situacija pasikeičia ir jo turimos akcijos nuvertėja 90 procentų. Po nemalonaus judviejų pokalbio Džovanis pažada Dino kitą dieną atsiusti čekį likusiai 10 proc. sumai.

Antra dalis. „Karla"

Džovanis įsigyja teatrą, kurį atstatyti ir vadovauti patiki žmonai Karlai. Ši griebiasi darbo ir netrukus tampa meninio direktoriaus Donato meiluže. Po pusmečio Džovanis, susidūręs su finansinėmis problemomis, uždaro teatrą ir parduoda pastatą, o žmona išsiskiria su meilužiu. 

Šeimą aplanko policijos detektyvas, tiriantis naktį partrenkto oficianto bylą. Įtariama, kad tai padarė jų neblaivus sūnus Maksimilianas, vykęs iš mokyklos vakarėlio. Šis tvirtina, kad namo jį parvežė draugė Serena, mergina patvirtina žodžius, tačiau policininkas įsitikinęs, jog ši meluoja.

Trečia dalis. „Serena"

Dino duktė Serena lanko privačią mokyklą, nors ir neatitinka čia besimokančiųjų socialinio statuso. Mergina nekenčia tėvo, santykiai su motina taip pat įtempti. Motinos (psichiatrės Robertos) priimamajame ji susipažįsta su 17-mečiu Liuku, kuris prisiėmė svetimą kaltę dėl narkotikų platinimo ir dabar priverstas lankytis pas psichologą. Jaunuoliai suartėja, tačiau savo santykius Serena nuo tėvų slepia, mat šie galvoja, jog ji susitikinėja su Maksimilianu.

Ketvirta dalis. „Žmogaus vertė"

Serenai paskambina mokslo draugai ir prašo atvažiuoti į vakarėlį, kuriame yra visiškai girtas Maksimilianas. Ji atvažiuoja su Liuku, kuris sėda už Maksimiliano mašinos vairo, o šį Serena įsodina į savo automobilį. Liukas nuskuba pirmas, o vėl susitikus prie Maksimiliano namų prisipažįsta partrenkęs dviratininką ir pabėgęs iš įvykio vietos. Policijos apklausiama Serena tvirtina, kad parvežė Maksimilianą jo automobiliu, o raktus paliko ant stalo. Vėliau ji rašo elektroninį laišką Liukui, kad jį myli ir jo neišduos. Šį aptinka merginos tėvas Dino, kuris jį perduoda Maksimiliano motinai Karlai už 980 tūkstančių eurų (savo įnašą į jos vyro verslą bei palūkanas), vaikinas išteisinamas, o Liukas patenka į kalėjimą...

Pagrindiniai apdovanojimai
--------------------------

| Apdovanojimas | Apdovanojimų kategorija | Asmuo | Rezultatas |
| --- | --- | --- | --- |
| BIFESTI | geriausias aktorius | Fabrizio Gifuni | Laimėjo |
| geriausias režisierius | Paolo Virzi | Laimėjo |
| geriausias montažas | Cecilia Zanuso | Laimėjo |
| geriausias scenarijus | Francesco Bruni Francesco Piccolo Paolo Virzì | Laimėjo |
| geriausia antrojo plano aktorė | Matilde Gioli | Laimėjo |
| Busto Arsizio filmų festivalis | geriausias režisierius | Paolo Virzi | Laimėjo |
| David di Donatello | geriausia aktorė | Valeria Bruni Tedeschi | Laimėjo |
| geriausias montažas | Cecilia Zanuso | Laimėjo |
| geriausias filmas |  | Laimėjo |
| geriausias scenarijus | Francesco Bruni Francesco Piccolo Paolo Virzì | Laimėjo |
| geriausias garsas | Roberto Mozzarelli | Laimėjo |
| geriausias antrojo plano aktorius | Fabrizio Gifuni | Laimėjo |
| geriausia antrojo plano aktorė | Valeria Golino | Laimėjo |
| geriausias režisierius | Paolo Virzi | Nominacija |
| geriausi prodiuseriai |  | Nominacija |
| geriausias aktorius | Fabrizio Bentivoglio | Nominacija |
| geriausia daina |  | Nominacija |
| geriausia kinematografija |  | Nominacija |
| geriausia muzika | Carlo Virzi | Nominacija |
| geriausia scenografija |  | Nominacija |
| geriausi kostiumai |  | Nominacija |
| geriausias grimas |  | Nominacija |
| geriausios šukuosenos / stilius |  | Nominacija |
| geriausi specialieji efektai |  | Nominacija |
| karjeros pradžios apdovanojimas | Paolo Virzi | Nominacija |
| Europos kino apdovanojimas | geriausias režisierius | Paolo Virzi | Nominacija |
| geriausia aktorė | Valeria Bruni Tedeschi | Nominacija |
| FICE
  | geriausias režisierius | Paolo Virzi | Laimėjo |
| geriausias scenarijus | Francesco Bruni Francesco Piccolo Paolo Virzì | Laimėjo |
| Globo d'oro | geriausias filmas |  | Laimėjo |
| geriausias aktorius | Fabrizio Bentivoglio | Nominacija |
| geriausias scenarijus | Francesco Bruni Francesco Piccolo Paolo Virzì | Nominacija |
| Havajų filmų festivalis | geriausia aktorė | Valeria Bruni Tedeschi | Laimėjo |
| geriausias filmas |  | Nominacija |
| Italijos nacionalinis kino žurnalistų sindikatas | Guglielmo Biraghi apdovanojimas | Matilde Gioli | Laimėjo |
| geriausias aktorius | Fabrizio BentivoglioFabrizio Gifuni | Laimėjo |
| geriausias režisierius | Paolo Virzi | Laimėjo |
| geriausias montažas |  | Laimėjo |
| geriausia scenografija |  | Laimėjo |
| geriausias scenarijus | Francesco Bruni Francesco Piccolo Paolo Virzì | Laimėjo |
| geriausias garsas | Roberto Mozzarelli | Laimėjo |
| geriausia aktorė | Valeria Bruni Tedeschi | Nominacija |
| geriausi prodiuseriai |  | Nominacija |
| Sevilijos Europos filmų festivalis | auditorijos apdovanojimas | Paolo Virzi | Laimėjo |
|